Document ID: 32005D0751

32005D0751
L 282/18
JURNALUL OFÍCIAL AL UNIUNII EUROPENE
DECIZIA COMISIEI
din 21 octombrie 2005
de recunoaștere, în principiu, a conformității dosarelor transmise pentru examinare detaliată în vederea eventualei înscrieri a acidului ascorbic, a iodurii de potasiu și a tiocianatului de potasiu în anexa I la Directiva 91/414/CEE a Consiliului
[notificată cu numărul C(2005) 4025]
(Text cu relevanță pentru SEE)
(2005/751/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), în special articolul 6 alineatul (3),
întrucât:
(1)
Directiva 91/414/CEE prevede întocmirea unei liste comunitare a substanțelor active a căror încorporare în produsele fitosanitare este autorizată.
(2)
Citrex Nederland BV a prezentat autorităților olandeze, la 14 septembrie 2004, un dosar privind substanța activă acid ascorbic, în scopul de a obține înscrierea acesteia în anexa I la Directiva 91/414/CEE. Koppert Beheer BV a prezentat autorităților olandeze, la 6 septembrie 2004, un dosar privind substanța activă iodură de potasiu, în scopul de a obține înscrierea acesteia în anexa I la Directiva 91/414/CEE. Koppert Beheer BV a prezentat autorităților olandeze, la 6 septembrie 2004, un dosar privind substanța activă tiocianat de potasiu, în scopul de a obține înscrierea acesteia în anexa I la Directiva 91/414/CEE.
(3)
Autoritățile olandeze au informat Comisia că, în urma unei examinări preliminare, rezultă că dosarele privind substanțele active în cauză îndeplinesc cerințele în materie de date și de informații prevăzute în anexa II la Directiva 91/414/CEE. Dosarele prezentate par să îndeplinească, de asemenea, cerințele în materie de date și informații prevăzute în anexa III la aceeași directivă, pentru un produs fitosanitar care conține substanța activă în cauză. În conformitate cu dispozițiile articolului 6 alineatul (2) din Directiva 91/414/CEE, dosarele au fost transmise ulterior Comisiei și celorlalte state membre de către solicitanții respectivi și au fost prezentate Comitetului permanent pentru lanțul alimentar și sănătatea animală.
(4)
Prezenta decizie are ca obiect confirmarea oficială, la nivelul Comunității, a faptului că dosarele sunt considerate ca îndeplinind, în principiu, cerințele în materie de date și de informații prevăzute în anexa II la Directiva 91/414/CEE și, pentru cel puțin un produs fitosanitar care conține substanța activă în cauză, cerințele prevăzute în anexa III la aceeași directivă.
(5)
Prezenta decizie nu trebuie să aducă atingere dreptului Comisiei de a invita solicitantul să transmită detalii sau informații suplimentare în scopul de a clarifica anumite aspecte ale dosarului.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Fără a aduce atingere articolului 6 alineatul (4) din Directiva 91/414/CEE, dosarele privind substanțele active prevăzute în anexa la prezenta decizie, care au fost transmise Comisiei și statelor membre în vederea înscrierii acestor substanțe în anexa I la directiva respectivă, îndeplinesc, în principiu, cerințele în materie de date și informații prevăzute în anexa II la directiva respectivă.
Dosarele îndeplinesc, de asemenea, cerințele în materie de date și informații prevăzute în anexa III la directiva respectivă în ceea ce privește un produs fitosanitar care conține substanța activă în cauză, luând în considerare utilizările propuse.
Articolul 2
Statele membre raportoare continuă examinarea detaliată a dosarelor în cauză și prezintă Comisiei Europene concluziile acestei examinări, însoțite de orice recomandare privind înscrierea sau nu a substanței active în cauză în anexa I la Directiva 91/414/CEE, precum și orice condiție aferentă, în cel mai scurt timp posibil și cel târziu în termen de un an de la data publicării prezentei decizii în Jurnalul Oficial al Uniunii Europene.
Articolul 3
Prezenta decizie se adresează statelor membre.
Adoptată la Bruxelles, 21 octombrie 2005.

Labels: 7
3
6